SET ปิดเหลือบวก 7 จุด นักลงทุนขายลดเสี่ยง รอผลเฟด
SET ปิดเหลือบวก 7 จุด เซ่นแรงขายลดความเสี่ยงระหว่างรอผลการประชุมเฟด แนวโน้มพรุ่งนี้ให้แนวต้าน 1,645 จุด แนวรับ 1,625 จุด
SET ปิดเหลือบวก 7 จุด เซ่นแรงขายลดความเสี่ยงระหว่างรอผลการประชุมเฟด แนวโน้มพรุ่งนี้ให้แนวต้าน 1,645 จุด แนวรับ 1,625 จุด
20 ก.ย. 2565

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ช่วงเช้าดีดขึ้นมาแรงตามทิศทางตลาดหุ้นภูมิภาค โดยมีแรงซื้อหุ้น DELTA และกลุ่มแบงก์ แต่ในช่วงบ่ายมีแรงขายออกมาบ้างทำให้ดัชนีช่วงบ่ายย่อตัว คาดเป็นการขายทำกำไรลดความเสี่ยงระหว่างรอผลการประชุมธนาคารกลางสหรัฐ (เฟด) พรุ่งนี้ว่าจะปรับขึ้นดอกเบี้ยอัตราเท่าใด และจะส่งสัญญาณในการประชุมครั้งถัดไปอย่างไร
อย่างไรก็ตาม ตลาดรับรู้ไปมากแล้วว่าเฟดจะปรับขึ้นดอกเบี้ย 0.75% ในรอบนี้ แม้บางส่วนจะคาดว่ามีโอกาสปรับขึ้น 1.00% โดยคาดการณ์อัตราดอกเบี้ยนโยบาย (Dot Plot) ในปีหน้าอยู่ที่ 4.5% ถ้าหลังการประชุมเฟด Dot Plot ยังคงเดิม ตลาดก็จะรีบาวด์แต่คงขึ้นไม่แรง แนวโน้มวันพรุ่งนี้คาดตลาดแกว่งออกด้านข้าง โดยให้แนวต้านที่ 1,645 จุด แนวรับที่ 1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 3,338 36 ล้านบาท ปิดที่ 58.25 บาท ราคาไม่เปลี่ยนแปลง
DELTA มูลค่าการซื้อขาย 2,766.23 ล้านบาท ปิดที่ 614.00 บาท ลดลง 4.00 บาท
TLI มูลค่าการซื้อขาย 2,004.47 ล้านบาท ปิดที่ 17.60 บาท เพิ่มขึ้น 1.00 บาท
PTT มูลค่าการซื้อขาย 1,985.90 ล้านบาท ปิดที่ 37.00 บาท เพิ่มขึ้น 0.25 บาท
EA มูลค่าการซื้อขาย 1,655.26 ล้านบาท ปิดที่ 91.00 บาท เพิ่มขึ้น 3.00 บาท